Publication: Magyar Közlöny
Issue: MK-2001-154 (Year: 2001, Number: 154)
Era: 1990-2004
Section: a 2001. évi CXX. törvényhez
Paragraph Index: 3282

a 2001. évi CXX. törvényhez A portfolió-kezelési és befektetési alapkezelési tevékenységet végző által a kezelt portfoliókon elért teljesítmény, illetve hozam számításának, bemutatásának, illetve közzétételének szabályai, elvei Jelen melléklet szerint elkészített kimutatások nem helyettesítik azon jelentéseket, amelyeket a portfolió-kezelési és a befektetési alapkezelési tevékenységet végzőnek annak érdekében kell elkészítenie, hogy megbízója a saját jelentési kötelezettségének meg tudjon felelni. A teljesítményszámítási, bemutatási és közzétételi szabályok célja, hogy a befektetők biztosak lehessenek abban, hogy a teljesítményről szóló információk teljesek és helyesek. Ezen előírások betartása, illetve a hozamszámítási módszerek egységessége azt szolgálja, hogy az egyes portfoliók teljesítményét minél inkább összehasonlíthatóvá tegye. Ezen célok megvalósulása érdekében:

Source: https://magyarkozlony.hu/hivatalos-lapok/e7e6b1de7bdc0807385403ff93947d2687fd80b6/dokumentumok/f46eaaee07c4f251e2b14dac5fb585eed570ad90/letoltes